open-index/open-wikipedia-markdown huggingface dataset:
Národný konzervativizmus

**Národný konzervativizmus** je variantom konzervativizmu bežného v Európe a Ázii, ktorý sa sústreďuje na presadzovanie národnej a kultúrnej identity, pričom sa konzervatívne prvky kombinujú s nacionalistickými.

Zdieľa charakteristiky s tradičným konzervativizmom a sociálnym konzervativizmom vzhľadom na to, ako sa tieto tri ideológie zameriavajú na zachovanie a tradíciu. Keďže sa národný konzervativizmus snaží zachovať národné záujmy, tradičný konzervativizmus zdôrazňuje inštitúcie predkov. Okrem toho sociálny konzervativizmus zdôrazňuje patriarchálny, reštriktívny postoj týkajúci sa morálneho správania s cieľom zachovať tradičný štatút spoločnosti. Národne konzervatívne strany majú často korene v prostrediach s vidieckym, tradicionálnym, čo je v kontraste s modernejšou základňou liberálnekonzervatívnych strán v mestách. V Európe sa väčšina týka určitej formy euroskepticizmu. 

Väčšina konzervatívnych strán v postkomunistickej strednej a východnej Európe od roku 1989 je národnokonzervatívnych.

## Národnokonzervatívne strany v Európe
* Albánsko: Demokratická strana Albánska, Republikánska strana Albánska
* Rakúsko: Slobodná strana Rakúska, Aliancia za budúcnosť Rakúska
* Belgicko: Vlaams Belang
* Bosna a Hercegovina: Strana demokratickej akcie, Demokratická ľudová aliancia, Strana demokratického progresu
* Bulharsko: IMRO - Bulharske národné hnutie, Národný front spásy Bulharska, Únia demokratických síl, Demokrati pre silné Bulharsko, Demokratická strana
* Chorvátsko: Chorvátsky demokratický zväz
*Česko: Občianska demokratická strana, Trikolóra - občianske hnutie, Realisti
*Slovensko: SMER-SD, HLAS-SD, SNS, ĽSNS, REPUBLIKA
* Dánsko: Dánska ľudová strana, Nová pravica
* Estónsko: Isamaa, Konzervatívna ľudová strana Estónska
* Fínsko: Fínska strana
* Francúzsko: Národné zhromaždenie, Francúzske povstanie, Hnutie za Francúzsko, Francúzska akcia
* Nemecko: Alternatíva pre Nemecko, Republikáni
* Grécko: Nezávislí Gréci, Grécke riešenie, Zlatý úsvit, Nová pravica
* Maďarsko: Fidesz, Kresťanskodemokratická ľudová strana, Slobodná roľnícka strana, Jobbik 
* Írsko: Fianna Fáil
* Taliansko: Bratia Talianska, Forza Italia, Občianska únia pre severné Tirolsko, Severotirolská sloboda
* Lotyšsko: Národná aliancia
* Lichtenštajnsko: Progresívna občianska strana
* Litva: Domáca únia, Poriadok a právo
* Luxembursko: Alternatívna demokratická strana
* Čierna Hora: Nová srbská demokracia
* Holandsko: Fórum za demokraciu
* Severné Macedónsko: VMRO-DPMNE, VMRO - Ľudová strana

## Zdroj

Kategória:Konzervativizmus
Kategória:Nacionalizmus
Profil slovenskej kultúry

**Profil slovenskej kultúry** je internetový portál, ktorý funguje ako digitálny sprievodca po slovenskej kultúre. Sprístupňuje ho Univerzitná knižnica v Bratislave. 

## Charakteristika portálu
Internetový portál sprístupnila Univerzitná knižnica v Bratislave v roku 2015 a ponúka zosumarizované informácie o všetkých oblastiach kultúry a umenia, predstavuje bohaté kultúrne dedičstvo, prírodné krásy, turistické atrakcie, ale aj dôležité inštitúcie, organizácie, subjekty. Portál je dvojjazyčný (slovenčina, angličtina), a tým zároveň prístupný pre zahraničných návštevníkov Slovenska, či pre zahraničných záujemcov o informácie o Slovensku a jeho kultúre. 

## Vývoj a ciele portálu
Myšlienka internetového portálu vznikla okolo roku 2013 so zámerom vytvoriť základ komplexnej prezentácie slovenskej kultúry a poskytnúť komplexné informácie o umení a kultúre na jednom mieste. Cieľom projektu je prezentovať slovenskú kultúru a umenie v historickom prehľade až do súčasnosti vo forme pútavých esejí, vrátane prierezových aktuálnych a atraktívnych tém, podporiť rozvoj kultúrneho povedomia o Slovensku, stimulovať cestovný ruch a zabezpečiť budovanie pozitívneho imidžu Slovenska doma i v zahraničí. 

## Obsah portálu
Obsahom internetového portálu sú atraktívne ilustrované súhrny o jednotlivých oblastiach kultúry a  umenia spracované v chronologickom priereze od  najstaršieho obdobia až po súčasnosť v týchto kategóriách: architektúra, festivaly, film, kultúrne dedičstvo, literatúra, médiá, múzické umenia, tradičná ľudová kultúra a folklór, turizmus, výtvarné umenie.
Okrem komplexného prehľadu o slovenskej kultúre a umení súčasťou portálu sú aj prehľadné informácie  o Slovensku (geografia, topografia, štátny systém, obyvateľstvo, náboženstvo, história), informácie o slovenskom športe od 19.storočia po súčasnosť, súhrn o slovenskej gastronómii, história a súčasnosť slovenského vinohradníctva a vinárstva, vývoj módy a odevného dizajnu,  história a súčasnosť digitálnych hier, turizmus na Slovensku v kocke a atrakcie regiónov a špeciálne témy týkajúce sa kreatívneho priemyslu v SR, ocenení a súťaží v oblasti kultúry, významných kultúrnych podujatí a festivalov.
Texty/eseje/tematické okruhy spracovali renomovaní autori v daných oblastiach, fotografie/ ilustrácie poskytli renomované inštitúcie a významní profesionálni fotografi.
K 31. decembru 2019 bolo zverejnených 1 310 normostrán textu, ktorý napísal kolektív 53 autorov a bol ilustrovaný 1 315 fotografiami od 31 fotografov a 14 inštitúcií.

## Externé odkazy
* Profil slovenskej kultúry 

## Zdroj
* https://profil.kultury.sk/sk/vitajte-na-portali-profil-slovenskej-kultury/ 

Kategória:Webové portály
Kategória:Kultúra na Slovensku
Kategória:Umenie na Slovensku
Shinzen Young

náhľad|Shinzen Young učiteľ na Harvarde, 2012

**Shinzen Young** () je učiteľom meditácie pochádzajúcim z USA. Vedie rezidenčné i diaľkové meditačné ústrania pre študentov zaujímajúcich sa o budhistickú tradíciu Vipassaná (vhľad), ale i ďalšie tradičné či novodobé spôsoby meditácie. Shinzen bol pôvodne ordinovaný za mnícha v Japonsku v tradícii Šingon (japonská tradícia Vadžrajána). Dlhú dobu študoval a trénoval i v iných tradíciách a to vrátane Zen a tradíciách pôvodných obyvateľov Severnej Ameriky.

Je známy tiež tým, že často používa pojmy z matematiky ako metaforu na ilustráciu abstraktných konceptov týkajúcich sa meditácie. Výsledkom je, že jeho učenia sú populárne i medzi akademikmi a profesionálmi z rôznych disciplín. Jeho záujem o integráciu meditácie s vedeckými paradigmami viedol k spolupráci s neurovedcami na lekárskych fakultách University of Harvard, Univerzity of Massachusetts, Yale, Carnegie Mellon a na University of Vermont. Pracuje na rôznych spôsoboch, ako priblížiť prax sekulárneho tréningu meditácie (ang. *mindfulness*) širšiemu publiku pomocou vylepšenej terminológie a techník, ako aj automatizovaných expertných systémov.

Shinzen prispôsobil centrálny budhistický koncept piatich agregátov do moderného jazyka, zoskupil ich do zmyslových kategórií s potenciálnymi neurologickými korelátmi a vyvinul rozsiahly systém meditačných techník na prácu s týmito kategóriami individuálne i v kombináciách.

## Osobný život
Shinzen Young sa narodil ako Steve Young v Los Angeles v Kalifornii. Jeho rodičia boli židovského pôvodu. Počas strednej školy ho fascinovali ázijské jazyky a kultúry. Po ukončení UCLA so zameraním na ázijské jazyky bol prijatý na doktorandské štúdium na University of Wisconsine v programe budhistických štúdií. S cieľom zhromaždiť materiály pre svoju dizertačnú prácu sa v roku 1970 stal mníchom v tradícii Shingon na vrchu Kója v Japonsku. Postupom času sa intenzívne venoval každej z troch hlavných budhistických tradícií: Vadžrajána, Zen (Mahayana) a Vipassaná.

## Knihy
* *Prekonaj bolesť: Program meditácie všímavosti krok za krokom na transformáciu chronickej a akútnej bolesti* (2006) 
* *Emocionálne liečenie prostredníctvom meditácie všímavosti: Príbehy a meditácie pre ženy hľadajúce jednotu* (2002) 
* *Sprievodca meditáciou pre začiatočníkov* (2002) 
* *Veda osvietenia: Ako funguje meditácia* (2016) 

## Referencie

## Externé odkazy
* 
* Víkendový program domáceho cvičenia Shinzen Young odstúpi prostredníctvom konferenčného hovoru
* Program celoživotného života Shinzen Young prostredníctvom konferenčného hovoru
* Blog používateľa Shinzen Young
* Kanál YouTube s rozšírenou zmluvou
* Shinzen videá YouTube kanál

Eseje popisujúce meditačný systém Shinzena Younga
* Čo je vnímavosť? 
* Úvod do ULTRA: Univerzálna knižnica pre tréning pozornosti 
* See, Hear, Feel: Úvod 
* Základný rámec tréningu 
* Päť spôsobov ako sa spoznať: Úvod do Basic Mindfulness

Kategória:Budhizmus
Kategória:Spisovatelia USA
Zoznam častí seriálu 9-1-1

Toto je **zoznam častí amerického seriálu [[9-1-1 (seriál)|9-1-1]]**. Seriál mal premiéru 3. januára 2018 na americkej televíznej stanici FOX. Na Slovensku mal premiéru 3. januára 2019 na JOJ.

## Série

## Časti

### 1. séria (2018)

### 2. séria (2018–19)

### 3. séria (2019–20)

### 4. séria (2021)

### 5. séria (2021 - 22)

### 6. séria (2022 - 23)

## Referencie



9-1-1
Julija Vladimirovna Cvetkovová

**Julija Vladimirovna Cvetkovová** (; * 23. máj 1993, Komsomoľsk na Amure) je ruská výtvarná umelkyňa a aktivistka za práva žien a LGBT osôb, ktorá bola ruskou prokuratúrou (prinajmenšom podľa Amnesty International neprávom) obvinená v súvislosti so svojím akvitizmom.

Cvetkovová v rámci svojej akvitistickej činnosti realizovala prednášky o LGBT problematike a sexuálnej výchove. V minulosti bola obvinená z „propagáciue homosexuálnych hodnôt“ za reláciu pre deti, ktorá obsahovala kritiku rodových stereotypov a za príspevok na sociálnej sieti, ktorého súčasťou bola kresba páru rovnakého pohlavia s deťmi. Na svojej stránke *Monologi vaginy* (Монологи вагины, dosl. „Monológy vagíny“) na ruskej sociálnej sieti VKontakte zverejnila kresby a výšivky zobrazujúce ženské pohlavné orgány. 20. novembra 2019 ju polícia zadržala, prehľadala jej byt a od 22. novembra 2019 do 16. marca 2020 bola úradmi činnými v trestnom konaní držaná v domácej väzbe Prokuratúra v Komsomoľsku na Amure voči nej vzniesla obvinenie z výroby a šírenia pornografie, podobne ako v prípade aktivistu za práva LGBT Sergeja Arnautova z Chabarovska. Cvetkovová, ako aj Amnesty International to pokladá za formu politického prenasledovania.

## Referencie

## Externé odkazy
* Profil na sociálnej sieti Facebook

Kategória:Narodenia v 1993
Kategória:Ruskí aktivisti
Kategória:Ruskí výtvarníci
Kategória:LGBT aktivisti
Osobitá (národná prírodná rezervácia)

**Osobitá** je národná prírodná rezervácia v správe štátnej ochrany prírody TANAP.

## Poloha
Nachádza sa v katastrálnom území obcí Zuberec, Vitanová a Habovka v okrese Tvrdošín v Žilinskom kraji. Územie bolo vyhlásené v roku 1974 na rozlohe 457,98 ha. Ochranné pásmo nebolo určené. Rezervácia zaberá rozsiahly masív rovnomenného vrchu a je súčasťou Tatranského národného parku. Južnou časťou chráneného územia prechádza zelená turistická značka.

Predmetom ochrany je: *bohatá horská a vysokohorská vápnomilná vegetácia, horské lesy pralesného charakteru s kosodrevinou a celkový krajinný ráz s výraznými skalnými útvarmi na vedecko-výskumné, kultúrno-náučné a turisticko-rekreačné ciele*.

## Referencie

## Pozri aj
*Osobitá (vrch)

## Iné projekty

Kategória:Národné prírodné rezervácie v Žilinskom kraji
Kategória:Chránené územia v okrese Tvrdošín
Kategória:Zuberec
Kategória:Vitanová
Kategória:Habovka
Kategória:Chránené územia Tatranského národného parku
OCR-B

náhľad|Ukážka fontu
**OCR-B** je font s pevnou šírkou, ktorý vyvinul švajčiarsky typograf Adrian Frutiger pre spoločnosť Monotype podľa štandardu ECMA. Jeho účelom je zjednodušiť strojové spracovávanie textu pomocou optického rozoznávania znakov, najmä vo finančnom a bankovom sektore. Na rozdiel od svojho predchodu OCR-A je lepšie čitateľný pre ľudí a má menej technický vzhľad ako OCR-A.

Font je pre svoju dobrú čitateľnosť doporučený na použitie ako ľudsky čitateľná reprezentácia čiarových kódov UPC/EAN. Okrem toho sa používa aj na strojovo čitateľné časti dokladov (cestovné pasy, občianske preukazy a podobne).

Jeho podoba dodržuje štandard ISO 1073-2:1976 (E). Obsahuje všetky znaky ASCII a ďalšie znaky, potrebné v bankovom prostredí. 

## Príklady

  5 PAO 12M 2007-07-12.jpg|Kód EAN
  Czech_passport_2006_MRZ_data.jpg|Cestovný pas
  Slovak_ID_card_2015.jpg|Občiansky preukaz


## Referencie

## Externé odkazy
* Štandard ISO 1073-2

## Zdroj

Kategória:Fonty
Kategória:ISO štandardy
Kategória:Optické rozoznávanie znakov
Lúčna (vrch v Západných Tatrách)

**Lúčna** (; ) je vrch v Západných Tatrách na slovensko-poľskej hranici. Leží nad Látanou dolinou, nad Zubercom, približne  juhovýchodne od Tvrdošína. 

## Poloha
Nachádza sa v západnej časti Tatier, v podcelku Západné Tatry a ich časti Osobitá. Leží na slovensko-poľskej hranici, na pomedzí Žilinského kraja a Malopoľského vojvodstva. Západná a severná časť hrebeňa zasahuje do katastra obcí Zuberec a Vitanová v okrese Tvrdošín, juhovýchodná patrí obci Witów v Powiate tatrzańskom. Najbližšími sídlami sú severne situované Oravice a západne ležiaca Habovka, Zuberec a Huty, severovýchodne sa nachádza Kościelisko a Witów. Vrch sa nachádza v Tatranskom národnom parku v slovenskej i poľskej časti a západné svahy zasahujú do národnej prírodnej rezervácie Kotlový žľab.

## Opis
Lúčna leží v hrebeni *Dlhý úplaz*, vybiehajúcom severným smerom z Volovca () v hlavnom hrebeni Západných Tatier. Je uzlovým vrchom, kde sa hrebeň rozdeľuje na dve ramená; severozápadné vedie cez Roh () a Kasne () na Osobitú (), severovýchodné pokračuje na Bobrovec () a Veľkú Furkasku (). Juhozápadné svahy klesajú do Látanej doliny, ktorou voda odteká potokom Látaná do Roháčskej doliny a Studeného potoka v povodí rieky Orava. Severne leží Bobrovecká dolina, ktorú odvodňuje Bobrovecký potok do Oravice a juhovýchodne sa nachádza Dolina Chochołowska Wyżnia, ktorou voda z tejto časti odteká do Čierneho Dunajca. Názov vrchu vychádza z jeho hôľnatej, lúčnej podoby. 

Severným smerom sa nachádza Bobroveckým sedlom oddelený Bobrovec (), Veľká Furkaska (), Hrubý vrch (), Mihulčie (), Kasne () a Osobitá (), západným leží Roh (), Štít (), Predný Salatín (), Brestová (), Predná Zábrať () a Salatín (), južným Spálená (), Baníkov (), Hrubá kopa (), Tri kopy (), Plačlivé (), Ostrý Roháč (), Volovec (), sedlom oddelený Rákoň (), Deravá (), Hrubý vrch (), Končistá (), Czerwony Wierch () a Czubik () a východným Trzydniowiański Wierch (), Kominiarski Wierch () a Wierchy Opalony (). Vrcholom vedie značený turistický chodník. 

### Výhľady
Hôľnatý vrchol s nesúvislým porastom kosodreviny umožňuje kruhový rozhľad. Viditeľné sú okolité vrcholy Západných Tatier a blízke doliny, no tiež Oravská Magura, Oravské Beskydy a podhorie v priľahlej oblasti južného Poľska.

## Prístup
* po  modrej značke:
** od juhu z Volovca () v hlavnom hrebeni cez Rákoň ()
** od severu z Oravíc cez Bobrovecké sedlo
* po  zelenej značke:
** zo Zverovky cez Sedlo pod Osobitou a Kasne ()
** z rázc. Zadná Látaná v Látanej doline

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
Kategória:Vitanová
Kategória:Vrchy v Malopoľskom vojvodstve
Dátum minimálnej trvanlivosti

**Dátum minimálnej trvanlivosti** (**DMT**) môže byť druh označenia výrobku:
*pri potravinách, pozri dátum minimálnej trvanlivosti (potraviny)
*pri kozmetike, pozri dátum minimálnej trvanlivosti (kozmetika)
Dátum trvanlivosti po otvorení

náhľad|100px|Symbol pre dátum trvanlivosti po otvorení
náhľad|Použitie na obale ústnej vody
**Dátum trvanlivosti po otvorení** je označenie kozmetiky, ktoré určuje dobu, dokedy sa výrobok po prvom otvorení môže bezpečne a bez poškodenia zdravia používať.

Tento údaj sa uvádza v prípade, že minimálna trvanlivosť výrobku je dlhšia ako 30 mesiacov. Uvádza sa symbolom otvoreného kozmetického téglika, na ktorom je časový údaj v mesiacoch (napr. 12 M)

Označenie nemusia mať výrobky, u ktorých po otvorení nedochádza k zmene kvality alebo táto zmena nemá vplyv na bezpečnosť výrobku (napr. s vysokým alebo nízkym pH, s vyšším obsahom alkoholu, s prítomnosťou organických rozpúšťadiel alebo oxidačných činidiel).

## Pozri aj
* dátum spotreby
* dátum minimálnej trvanlivosti

## Referencie

Kategória:Kozmetika
Dátum spotreby

**Dátum spotreby** je (v EÚ) náhrada dátumu minimálnej trvanlivosti potraviny, ktorá sa musí použiť, ak ide o potravinu, ktorá z mikrobiologického hľadiska rýchlo podlieha skaze a z tohto dôvodu môže po krátkom čase predstavovať bezprostredné nebezpečenstvo pre zdravie ľudí. Po  uplynutí dátumu spotreby sa potravina považuje za nebezpečnú (t.j. nebezpečnú v zmysle čl. 14 nariadenia (ES) č. 178/2002). 

Dátum spotreby je teda označenie potravín, ktoré určuje maximálnu dobu, dokedy je možné potravinu bezpečne skonzumovať pri dodržaní pokynov na skladovanie (napr. nutnosť uchovávať v chladničke). Po uplynutí tohto dátumu by sa nemali konzumovať. Je možné ho predĺžiť zmrazením potraviny ihneď po nákupe, ale je pri tom nutné dodržovať všetky pokyny. 

Ak je potravina s dátumom spotreby otvorená, je nevyhnutné dodržovať všetky pokyny na jej skladovanie a používanie (napr. *po otvorení spotrebujte do troch dní*). Dátum spotreby sa v tomto prípade vzťahuje iba na neotvorené balenie.

Potraviny, ktorým uplynul dátum spotreby, je zakázané uvádzať na trh (predávať alebo bezplatne ponúkať).

## Forma uvedenia
Dátum spotreby sa uvádza takto:
: a) pred samotným dátumom sa uvedú slová „spotrebujte do …“;
: b) za slovami uvedenými v písmene a) nasleduje buď samotný dátum, alebo odkaz na to, kde je na označení tento dátum uvedený. Za týmito údajmi nasleduje opis podmienok skladovania, ktoré je nutné dodržať;
: c) dátum pozostáva zo dňa, mesiaca a prípadne roka v tomto poradí a v nekódovanej podobe;
: d) dátum spotreby sa uvádza na každej balenej porcii.

## Referencie

## Pozri aj
* dátum minimálnej trvanlivosti (potraviny)
* dátum trvanlivosti po otvorení

Kategória:Potravinárstvo
Marija Vladimirovna Voroncovová

**Marija Vladimirovna Voroncovová** alebo **Maria Faassen** (, narodená ; * 28. apríl 1985) je ruská pediatrička a endokrinologička. Je najstaršou dcérou ruského prezidenta Vladimíra Putina.

## Život
Je najstaršia dcéra Vladimíra Putina, prezidenta Ruskej federácie a Ľudmily Putinovej (rodenej Škrebnevovová). Od roku 1986 do roku 1990 žila v NDR. Je vydatá za holandského obchodníka Jorrita Faassena. 
Študovala biológiu na Štátnej univerzite v Petrohrade a je absolventkou medicíny na Moskovskej štátnej univerzite. Voroncovová je považovaná za Putinovu poradkyňu v oblasti genetického inžinierstva.

## Zdroj
* 

Kategória:Ruskí lekári
Kategória:Absolventi Petrohradskej štátnej univerzity
Dátum minimálnej trvanlivosti (potraviny)

**Dátum minimálnej trvanlivosti (potraviny)** (skratka **DMT**) je (v EÚ) dátum, do ktorého  si potravina, ak je riadne skladovaná, uchová  svoje špecifické vlastnosti. 

Po uplynutí tohto dátumu je stále bezpečné tieto potraviny konzumovať, ak boli dodržané podmienky skladovania a nie je porušený obal, ale mohli by stratiť svoju bežnú chuť a textúru. Ak je potravina s dátumom minimálnej trvanlivosti otvorená, je nevyhnutné dodržovať všetky pokyny na jej používanie (napr. *po otvorení spotrebujte do troch dní*).

Potraviny, ktorým uplynul dátum minimálnej trvanlivosti, je zakázané uvádzať na trh, s výnimkou bezodplatného prevedenia na osoby vykonávajúce činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb, ale iba ak sú potraviny stále bezpečné. Slovensko je jedna z mála krajín Európskej únie, ktoré zakazujú predaj potravín po dátume minimálnej trvanlivosti, čo podľa OECD môže prispievať k zmätku medzi spotrebiteľmi a vzniku zbytočného potravinového odpadu.

## Forma uvádzania
Dátum minimálnej trvanlivosti sa uvádza takto:
:a)  dátum sa uvádza za slovami: 
::„Minimálna trvanlivosť do …“, ak sa v dátume uvádza deň,
::„Minimálna trvanlivosť do konca …“ v ostatných prípadoch;
: b) za slovami uvedenými v písmene a) nasleduje buď samotný dátum, alebo odkaz na to, kde je na označení tento dátum uvedený. Ak je to potrebné, za týmito údajmi sa uvedie opis podmienok skladovania, ktoré je nutné dodržať, ak sa má výrobok uchovať počas určeného obdobia; 
:c) dátum pozostáva zo dňa, mesiaca a prípadne roka v tomto poradí a v nekódovanej podobe. Ak však ide o potraviny: 
:: ktoré sa neuchovávajú viac ako tri mesiace, stačí uviesť deň a mesiac, 
:: ktoré sa uchovávajú viac ako tri, ale nie viac ako 18 mesiacov, stačí uviesť mesiac a rok, 
:: ktoré sa uchovávajú dlhšie ako 18 mesiacov, stačí uviesť rok. 

## Výnimky
V zásade sa uvedenie dátumu minimálnej trvanlivosti nevyžaduje, ak ide o: 
* čerstvé ovocie a zeleninu vrátane zemiakov, ktoré neboli šúpané, krájané ani podobne upravené; táto výnimka sa nevzťahuje na naklíčené semená a podobné výrobky, ako sú napríklad klíčky strukovín,
* vína, likérové vína, šumivé vína, aromatizované vína a podobné výrobky z iného ovocia ako hrozno a nápoje, ktoré patria pod kód KN 2206 00 a ktoré sa získavajú z hrozna alebo hroznového muštu, 
* nápoje obsahujúce 10 a viac objemových percent alkoholu, 
* pekárske a cukrárske výrobky, ktoré sa na základe charakteru svojho obsahu bežne spotrebujú do 24 hodín od výroby, 
* vínny ocot, 
* kuchynská soľ, 
* cukor v pevnom stave, 
* cukrovinky pozostávajúce takmer výlučne z ochutených a/alebo prifarbených cukrov, 
* žuvačky a podobné výrobky určené na žuvanie.

## Referencie

Kategória:Potravinárstvo
Pod Osobitou

**Pod Osobitou** () je sedlo v Západných Tatrách. Oddeľuje od seba vrchy Osobitá () a Javorina ().

## Poloha
Nachádza sa v južnej časti národnej prírodnej rezervácie a geomorfologickej časti Osobitá, približne  severovýchodne od Zverovky. Leží v katastrálnom území obce Zuberec v okrese Tvrdošín, južne pod vrcholom Osobitej. 

## Prístup
Sedlom vedie  zeleno značený chodník zo Zverovky, ktorý pokračuje na Lúčnu, kde križuje  modrú značku z Volovca () v hlavnom hrebeni.

## Referencie

## Iné projekty

## Externé odkazy
* Poloha na turistickej mape

Kategória:Sedlá Západných Tatier
École de management de Normandie

**École de management de Normandie** je európska biznis škola nachádzajúca sa v Paríži, Le Havree, Caene, Oxforde a Dubline. Bola založená v roku 1871. 

## Charakteristika
EM Normandie je trojnásobne akreditovaná medzinárodnými EPAS, EQUIS a AACSB. Škola má cca 18 500 absolventov. Významnými absolventmi sú Patrick Bourdet (CEO Areva Med) a Frédéric Daruty de Grandpré (20 Minutes).

## Študijné programy
EM Normandie má svoj Master in Management program, niekoľko Masters programov v rôznych oblastiach ako napríklad marketing, financie, mmédiá, ľudské zdroje. V portfóliu sú tak isto Executive MBA. EM Normandie udeľuje aj PhD titul.

## Umiestnenia v rebríčkoch
V roku 2019 sa program Master in Management umiestnil na 74 mieste v globálnom rebríčku Financial Times.

## Referencie


## Externé odkazy
* Oficiálna stránka
* Stránka absolventov

Kategória:Vysoké školy vo Francúzsku
Kategória:Le Havre
Kategória:Školy v Paríži
Lennart Johansson

**Nils Lennart Johansson** (* 5. november 1929, Štokholm, Švédsko† 4. jún 2019, Štokholm) bol švédsky futbalový funkcionár. 

Po dobu 17 rokov, v rokoch 1990 - 2007 viedol európsku futbalovú federáciu UEFA. Pod jeho vedením bol Pohár majstrov európskych krajín transformovaný na Ligu majstrov UEFA. Mal tiež zásadný podiel na usporiadaní majstrovstiev Európy v jeho rodnom Švédsku. Predtým bol v rokoch 1985 - 1990 predsedom Švédskeho futbalového zväzu a ešte predtým, v rokoch 1967 - 1980, prezidentom klubu AIK Stockholm. 

Od roku 2001 sa pohár pre víťaza švédskej ligy nazýva *Pohár Lennarta Johanssona*.

## Referencie


## Iné projekty

## Externé odkazy
* Lennart Johansson na uefa.com

## Zdroj

Kategória:Švédski športoví funkcionári
Kategória:Osobnosti zo Štokholmu
Kategória:Nositelia Záslužného radu Maďarskej republiky
Jaroslav Budz

Mgr. **Jaroslav Budz** (* 4. december 1957 – † 11. jún 2020, Vrútky) bol slovenský stredoškolský pedagóg, nositeľ Kríža Milana Rastislava Štefánika 1. triedy. Stal sa všeobecne známym vďaka snahe zabrániť útoku v Spojenej škole na Ulici M. R. Štefánika 1 vo Vrútkach, pri ktorej zahynul na následky zranení spôsobených páchateľom.

## Život
V roku 2014 sa stal riaditeľom Gymnázia Jozefa Cígera Hronského. Gymnáziu v tomto roku hrozilo zrušenie, preto Budz *„bol medzi prvými, ktorí* (sic) *bojovali o jeho zachovanie“*. Napokon bolo gymnázium zlúčené so Základnou školou s materskou školou, Ulica Milana Rastislava Štefánika 1, Vrútky do Spojenej školy, ktorá vznikla 1. septembra 2015 v zriaďovateľskej pôsobnosti mesta Vrútky so základnou školou, materskou školou a gymnáziom ako jej organizačnými zložkami. J. Budz sa tak stal zástupcom riaditeľky školy pre gymnázium a mimoškolskú činnosť. Na gymnáziu vyučoval matematiku, fyziku a chémiu.

Venoval sa turistike, zberu húb, amatérskemu volejbalu a spoluzaložil partiu turistov s názvom Piatkári, ktorí slovami jej člena Milana Markoviča *„každý piatok* (...) *popoludní po práci štartovali hore na [[Magura (1 059,3 m n. m.)|Maguru]], kde sme si posedeli, pospomínali“*.

## Úmrtie

## Pamiatka
K útoku na Spojenej škole sa prostredníctvom sociálnych sietí a médií vyjadrili mnohí slovenskí politici, ktorí okrem iného ocenili hrdinstvo J. Budza a vyslovili úprimnú sústrasť pozostalým. Pri škole sa večer 11. júna konala spomienková udalosť *Sviečka za pána učiteľa Jarka Budza*, ktorej sa okrem iných zúčastnila predsedníčka Žilinského samosprávneho kraja Erika Jurinová a primátor mesta Vrútky Branislav Zacharides. Predseda vlády SR Igor Matovič avizoval, že J. Budza navrhne prezidentke SR Zuzane Čaputovej na udelenie štátneho vyznamenania in memoriam.

19. júna 2020 sa s ním do Domu smútku vo Vrútkach prišly naposledy rozlúčiť stovky ľudí vrátane najvyšších vládnych predstaviteľov, županky Žilinského kraja, kolegov a rodinných príslušníkov.

## Ocenenie
11. septembra 2020 bolo Jaroslavovi Budzovi primátorom mesta Vrútky udelené čestné občianstvo mesta za hrdinstvo a za jeho celoživotnú pedagogickú činnosť.

Pri každoročnom udelovaní štátnych vyznamenaní 27. júna 2021 mu prezidentka SR Zuzana Čaputová udelila Kríž Milana Rastislava Štefánika 1. triedy in memoriam za zásluhy o záchranu ľudského života s nasadením vlastného života.

## Poznámky


## Referencie

Kategória:Slovenskí stredoškolskí pedagógovia
Kategória:Osobnosti z Martina
Kategória:Obete vrážd
Krajský súd v Žiline

**Krajský súd v Žiline** je krajský súd so sídlom v meste Žilina, sídle Žilinského kraja a Žilinského samosprávneho kraja. Budova súdu sa nachádza na Orolskej ulici 1076/3. Obvod súdu tvoria obvody Okresného súdu Žilina, Okresného súdu Čadca, Okresného súdu Liptovský Mikuláš, Okresného súdu Martin, Okresného súdu Dolný Kubín, Okresného súdu Námestovo a Okresného súdu Ružomberok. Predsedníčkou súdu je JUDr. Eva Malíková, podpredsedmi JUDr. Róbert Bebčák a JUDr. Dagmar Cabadajová.

## Referencie

Kategória:Súdy na Slovensku
Kategória:Stavby v Žiline
Kategória:Organizácie v Žiline
Trestný rozkaz

**Trestný rozkaz** je v rámci právneho poriadku Slovenskej republiky zjednodušená forma odsudzujúceho rozhodnutia v trestnom konaní, ktorý má povahu odsudzujúceho rozsudku. Možno ním rozhodnúť o vine, o treste, o náhrade škody a o ochrannom opatrení. Právnu úpravu trestného rozkazu obsahujú §§ 353 – 357 Trestného poriadku.

## Referencie

Kategória:Trestné právo
Univerzitná nemocnica Martin

**Univerzitná nemocnica Martin** je štátna príspevková organizácia, nemocnica s nadregionálnym charakterom so sídlom v Martine. Svoju prevádzku začala ako župná nemocnica v Turčianskom sv. Martine v apríli 1889.

## Referencie

Kategória:Fakultné nemocnice na Slovensku
Kategória:Martin (mesto na Slovensku)
Kategória:Organizácie v zriaďovateľskej pôsobnosti Ministerstva zdravotníctva Slovenskej republiky
Kategória:Organizácie v Martine
Dátum minimálnej trvanlivosti (kozmetika)

náhľad|80px|Symbol DMT na kozmetike
**Dátum minimálnej trvanlivosti** kozmetiky je dátum, do ktorého výrobok spĺňa svoju pôvodnú funkciu, ak je skladovaný za vhodných podmienok. Označuje sa v prípade, že minimálna trvanlivosť je kratšia ako 30 mesiacov a pozostáva zo slovného spojenia „*najlepšie spotrebovať do*“ (ktoré môže byť nahradené symbolom presýpacích hodín) a z dátumu (buď vo formáte deň, mesiac a rok alebo iba mesiac a rok). V prípade, že minimálna trvanlivosť je dlhšia ako 30 mesiacov, dátum minimálnej trvanlivosti sa nahradzuje dátumom trvanlivosti po otvorení.

## Pozri aj
* dátum spotreby
* dátum trvanlivosti po otvorení

## Referencie

Kategória:Kozmetika
Pologrupa s krátením

V matematike je **pologrupa s krátením** názov pre pologrupu, ktorá spĺňa zákony o krátení.

T.j. ide o pologrupu (M,\circ) takú, že pre ľubovoľné
a,b,c\in M platí
:a\circ b=a\circ c \Rightarrow b=c
:b\circ a=c\circ a \Rightarrow b=c
(Ak platí len jedna z uvedených podmienok, hovoríme o krátení zľava resp. sprava.)

## Príklady
* Každá grupa je pologrupa s krátením. (A teda aj ľubovoľná jej podpologrupa.)
* Prirodzené čísla s obvyklým sčitovaním tvoria pologrupu s krátením. (Je to podpologrupa grupy (\mathbb Z,+).)
* Ako jednoduchý príklad pologrupy, v ktorej neplatí zákon o krátení, môžeme zobrať celé čísla s násobením. Pre nulu totiž krátenie nefunguje. (Po vynechaní nuly už dostaneme pologrupu s krátením.)
* Matice typu *n×n* tvoria s operáciou násobenia pologrupu. Pre singulárne matice však neplatí zákon o krátení.

## Vlastnosti
* Ľubovoľná konečná pologrupa s krátením je grupa. 
* Komutatívna pologrupa sa dá vložiť do grupy práve vtedy, keď v nej platia zákony o krátení.  Konštrukcia grupy z komutatívnej pologrupy s krátením je podobná konštrukcii podielového poľa z oboru integrity. Pre nekomutatívne pologrupy je krátenie nutnou podmienkou pre vložiteľnosť do grupy, nie však postačujúcou.

## Referencie

## Literatúra
* 
* 
* 

Kategória:Algebrické štruktúry
Bučianska ulica

**Bučianska ulica** v Trnave sa nachádza na sídlisku Družba v mestskej časti Trnava-východ a Trnava-sever.

## História
### 21. storočie
Koncom roka 2019 pribudla na ulici cyklotrasa, vybudovaná Mestom Trnava, a súčasne bola vykonaná výmena verejného osvetlenia, rekonštrukcia úseku miestnej komunikácie a chodníka.

Vo februári 2020 zverejnila trnavská samospráva dotazník v rámci participatívneho plánovania revitalizácie troch vnútroblokov medzi bytovými domami na Tehelnej, Hlbokej a Bučianskej ulici, kde mohli obyvatelia vyjadriť svoje nápady a požiadavky na revitalizáciu priľahlých dvorov.

## Doprava

### Cestná doprava
Na ulici je vedená obojsmerná miestna komunikácia, na ktorej sa nachádzaju tri križovatky:
* Bučianska × Vladimíra Clementisa × Piešťanská × Veterná
* Bučianska × Tehelná × Oblúková
* Bučianska × Hlboká × Rybníkova × Špačinska

Jedná sa o významnú miestnu komunikáciu, ktorá rozdeľuje mestskú časť Trnava-sever od mestskej časti Trnava-východ a taktiež poskytuje obyvateľom rýchly prístup na významné miestne komunikácie na uliciach Hlboká, Rybníková, Piešťanská a Špačinska, ktoré významom prevyšuje väčšinu ciest III. triedy.  

### Cyklistická doprava
Na ulici je vedená obojsmerná segregovaná cyklotrasa oddelená od miestnej komunikácie. Cyklotrasa bola vybudovaná Mestom Trnava v roku 2019 a plynulo spája cyklotrasu na uliciach Dolné bašty – Halenárska - Hlboká s cyklotrasou na ulici Veterná a zároveň je cyklotrasa prepojená s cyklochodníkom na uliciach Rybníková – Šrobárova – Hospodárska – Terézie Vansovej – Kamenná cesta.

### Mestská hromadná doprava

Mestská hromadná doprava nemá na ulici zastávku, avšak v blízkosti sa nachádzajú zastávky, ktoré môžu obyvatelia využiť:

## Blízke ulice
* Hlboká
* Tehelná
* Vladimíra Clementisa
* Špačinská cesta
* Veterná
* Piešťanská
* Rybníková
* Oblúková

## Referencie

Kategória:Ulice v Trnave
Kategória:Trnava-východ
Juraj Wernher

**Juraj Wernher** alebo **Juraj Werner**, niekedy tiež **Georg Wernher**, **Georgius Wernherus** (* 1497, Pacov – † 1567, Prešov) bol uhorský lekár, učenec, radca kráľovskej rodiny a humanista poľského pôvodu. Patrí medzi významných humanistických vzdelancov, pôsobiacich v 16. storočí v stredoeurópskom priestore. Pôsobil ako kapitán Šarišského hradu. Je považovaný za zakladateľa uhorskej a slovenskej hydrografie a balneológie.

## Životopis
Wernher, pochádzajúci zo Sliezska, vyštudoval v roku 1519 bakalára na Jagelovskej univerzite v Krakove.

Wernherovo najvýznamnejšie dielo je kniha *De admirandis Hungariae aquis hypomnemation* (O podivuhodných vodách Uhorska). Kniha vyšla v Bazileji v roku 1549 a obsahuje prvý systematický opis minerálnych vôd a liečivých kúpeľov v Uhorsku. V knihe popísal 22 prameňov a pramenných ciest v Uhorsku, z ktorých väčšina sa nachádzala na Slovensku. Wernher ako prvý urobil aj rozbor fyzikálnych a chemických vlastností liečivých prameňov a indikačné návody na použitie. Odvoláva sa naňho Tomáš Jordán z Kluža v diele *O vodách hojitedlných neb teplicech moravských*, ktoré vyšlo v roku 1580 v Olomouci, kde opisuje liečivé pramene v Piešťanoch a Trenčianskych Tepliciach. Kniha De admirandis... sa stala základom na uplatňovanie vedeckého prístupu pri poznávaní liečivých účinkov minerálnych vôd a ich využití v rozvoji kúpeľníctva všeobecne. Odozvou na priekopnícke dielo bolo budovanie kamenných kúpeľných bazénov a kúpeľných zariadení, a to v sídlach Piešťany, Bojnice, Vyhne, Trenčianske Teplice, Turčianske Teplice a Bardejovské Kúpele.

Okrem liečebných využití minerálnych prameňov bol aj priekopníkom v návrhoch ich využívania na technické účely, napr. cementačné vody v Španej Doline a vody v Smolníku na výrobu kvalitnej medi.

Väčšinu svojho profesionálneho života prežil na východnom Slovensku. Zomrel v roku 1569 v Prešove.

## Dielo
* *De admirandis Hungariae aquis hypomnemation* (Bazilej, 1549)
* *Hypomnemation de aquis in Scepusio admirandis*
* *O podivuhodných vodách Uhorska* (Osveta; Martin, 1974)
* *Podivuhodné vody na Spiši* (Osveta; Martin, 1980, preklad Augustín Rebro)

## Referencie


## Ďalšia literatúra
* 

Kategória:Narodenia v 1497
Kategória:Úmrtia v 1567
Kategória:Uhorskí vedci
Kategória:Poľskí vedci
Kategória:Slovenskí vedci
RationalWiki

**RationalWiki** (doslova z angl.: „Racionálna Wiki“) je wiki, ktorej proklamovaným cieľom je poskytovať informácie zamerané na vedu, skepticizmus a kritické myslenie. Zameriava sa na analyzovanie a vyvracanie pseudovedeckých a protivedeckých tvrdení, dokumentovanie „bláznivých“ (angl. *crank*) myšlienok, autoritarizmu a fundamentalizmu, ako aj toho, ako sú tieto témy podávané médiami. Prevádzkuje ju RationalMedia Foundation, nezisková organizácia podľa 26 U.S.C. § 501(c)(3).

## Referencie

## Iné projekty

Kategória:Wiki
Jaroslav Ježek (dizajnér)

**Jaroslav Ježek** (* 26. január 1923, Podlesí – † 23. júl 2002, Karlovy Vary) bol popredný český priemyselný dizajnér. Bol autorom mnohých úspešných tvarov keramiky, ako boli Tamara, Alica, Angelika, Louisa, Jubilant a mnoho ďalších. V tejto umeleckej oblasti bol v Česko-Slovensku najproduktívnejším autorom.

## Životopis

Narodil sa v Podlesí pri Příbrami. V rokoch 19451949 študoval výtvarnú výchovu na Pedagogickejj fakulte Karlovej univerzity u profesorov Cyrila Boudu a Karla Lidického. V období 19491955 pôsobil v továrni na porcelán Thun v Klášterci nad Ohří, kde bol jeho učiteľom kadaňský výtvarník Karel Havlíček.

Od 50. rokov sa postupne presadzoval ako popredný český výtvarník v oblasti figurálneho a úžitkového porcelánu. Najvýznamnejšie boli jeho práce pre podnik Karlovarský porcelán n. p. a jeho Vývojový závod v Lesove.

Je jedným zo zakladateľov tzv. bruselského štýlu na prelome päťdesiaty a šesťdesiatych rokov minulého storočia. Za svoj život vytvoril 39 kompletných porcelánových súprav a viac, než stovku návrhov drobných plastík. Štyri samostatné výstavy mu usporiadala Galérie umenia v Karlových Varoch v rokoch 1968, 1979, 1983 a 1998.

## Referencie


## Iné projekty

## Zdroj

Kategória:Českí dizajnéri
Kategória:Českí výtvarníci
Vojtech Bukovinský

JUDr. **Vojtech Bukovinský** (* 1. január 1916, Bitarová† 28. august 1989, Lietava) bol slovenský právnik a amatérsky speleológ a archeológ. Pracoval predovšetkým na rodnom Považí, sústredil sa na krasy Stráňavskej doliny a Višňovskej doliny v Malej Fatre. Patril medzi členov Slovenskej speleologickej spoločnosti v prvom období jej existencie (od r. 1951)  a v roku 1960 sa stal členom Speleologickej odbočky Slovenskej zemepisnej spoločnosti pri SAV a členom jej výboru. Zúčastnil medzinárodného zjazdu speleológov v Brne, kde sa stretol s Aloisom Králom, objaviteľom Demänovských jaskýň.  Jeho publikácie vyšli vo viacerých novinách, časopisoch a prírodovedných zborníkoch, čím sa zaslúžil o popularizáciu speleológie ako vedy.

Medzi jeho najvýznamnejšie objavy patria Májová priepasť v Mojtíne (v zozname slovenských jaskýň pod číslom 5291. ako Mojtínska priepastná jaskyňa) v roku 1961, v ktorej výskume pokračoval až do roku 1966 a jaskyne pod vrchom Polom a v Stráňavskej doline, napríklad Hoblíkova jaskyňa.

## Životopis
Narodil sa matke Vilme († 1948), učiteľke na ľudovej škole a otcovi Serafínovi († 1949), učiteľovi v Lietave ako jediné dieťa. V roku 1957 sa v Trenčíne oženil s Gabrielou Gugovou, s ktorou mal dve deti - Stanislava a Máriu.

Po vychodení ľudovej školy navštevoval Reálne gymnázium v Kláštore pod Znievom, kde maturoval v roku 1936 s vyznamenaním. Následne sa rozhodol pre dôstojnícke povolanie v armáde ČSR, kvôli čomu absolvoval dôstojnícku školu v Košiciach. Po rozpade prvej ČSR sa však vojenského povolania vzdal a rozhodol sa študovať právo na Univerzite Komenského v Bratislave. Tieto štúdiá mal problém dokončiť, pretože ho neustále povolávali na vojenské cvičenia, a dokončil ich až v roku 1947, kedy bol promovaný na doktora právnických vied.

Počas SNP naňho žilinské gestapo vydalo zatykač, pred ktorým ho zachránil obchodník z Martina Vincent Knapp. Ušiel do Bratislavy, kde sa pred gestapom ukryl.

Po oslobodení dokončil štúdiá, pracoval nejakú dobu na súde v Žiline a v Rajci, no bol preradený do „produktívnej práce,“ pretože bol hlboko veriaci. Následne dlho striedal zamestnania.

Od 19. augusta 1952 pracoval ako vedúci profesionálnej speleologickej výskumnej skupiny pre oblasť Malá Fatra. Následne tento pracovný pomer prerušil, pretože spolupracoval na vlastivednej publikácii „Žilina a Rajec,“ pričom na odovzdanie rukopisu dostal veľmi krátky čas. Potom pracoval ako robotník vo viacerých podnikoch. Vrátiť sa na okresný súd mu nebolo umožnené kvôli kádrovému posudku.

## Referencie

Kategória:Slovenskí jaskyniari
Kategória:Slovenskí právnici
Kategória:Osobnosti z Bitarovej
Kategória:Absolventi Právnickej fakulty Univerzity Komenského v Bratislave
Zákony o krátení

**Zákony o krátení** je pomenovanie istej vlastnosti algebraických štuktúr a binárnych operácií. Ide o vlastnosť, ktorá hovorí, že v rovnosti môžeme krátiť rovnaký prvok vyskytujúci sa na oboch stranách rovnosti.

Nech *(M, ∗)* je grupoid , t.j. * je binárna operácia na množine *M*. Hovoríme, že *(M, ∗)* spĺňa zákon o krátení sprava, ak pre ľubovoľné *a,b,c∈M* z rovnosti  vyplýva . Zákon o krátení zľava je podmienka hovoriaca, že z  vyplýva . 

Každá konečná pologrupa s krátením je grupa.

## Pozri aj

* Pologrupa s krátením

## Literatúra
* 

Kategória:Algebra
Javorina (vrch v Západných Tatrách)

**Javorina** (; ) je vrch v Západných Tatrách. Vypína sa nad Roháčskou dolinou, nad Zubercom, približne  juhovýchodne od Tvrdošína. 

## Poloha
Nachádza sa na severozápadnom okraji Tatier, v podcelku Západné Tatry a ich časti Osobitá. Leží na území Žilinského kraja, okresu Tvrdošín a na katastrálnom území obce Zuberec. Najbližším sídlom sú severne situované Oravice, západne sa nachádza Habovka, Zuberec a Huty a východne poľské obce Kościelisko a Witów. Vrch sa nachádza v Tatranskom národnom parku a severná polovica patrí do národnej prírodnej rezervácie Osobitá.

## Opis
Javorina leží v mohutnom hrebeni Osobitej, vybiehajúcom severozápadným smerom z Lúčnej (), ležiacej v bočnom, hraničnom hrebeni Západných Tatier. Je súčasťou masívu Osobitej (), ktorú oddeľuje sedlo Pod Osobitou. Severozápadné úbočie klesá do Teplého žľabu, juhozápadné do Roháčskej a južné do Látanej doliny, ktorými vodu z lokality odvádza Látaná a Studený potok do rieky Orava. Východne je záver Suchej doliny, ktorou voda odteká do Bobroveckého potoka a Oravice. Na južnom úpätí leží rekreačno-turistická osada Zverovka.

Západným smerom sa nachádza Javorková (), Okolík (), Mačacie diery (), Štít () a Veľký Klin (), južným Brestová (), Predný Salatín (), Salatín (), Spálená (), Pachoľa (), Baníkov (), Predná Zábrať (), Volovec () a Rákoň (), východným Lúčna (), Roh (), sedlom oddelené Kasne (), Bobrovec (), Hrubý vrch (), Veľká Furkaska (), Magura () a Turek () a severným Mihulčie (), sedlom Pod Osobitou oddelená mohutná Osobitá (), Skorušina () a Kremenná (). Vrchol traverzuje značený turistický chodník. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít však možno pozorovať okolité vrcholy Západných Tatier a blízke doliny, no tiež Chočské vrchy, Malú Fatru, Oravskú Maguru, Skorušinské vrchy, Oravské Beskydy a podhorie v priľahlej oblasti južného Poľska.

## Prístup
Poloha vrchu na okraji chráneného územia limituje možnosti prístupu na jeho vrchol. Jediný,  zeleno značený chodník, vedie popod vrchol cez sedlo Pod Osobitou zo Zverovky, resp. z opačného smeru z Lúčnej cez Roh a Kasne.

## Referencie

## Pozri aj
* Západné Tatry
* Osobitá (geomorfologická časť)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Tvrdošín
Kategória:Zuberec
E-mail (rozlišovacia stránka)

**E-mail** (iné názvy: **email**, **mail**, **mejl**, **elektronická pošta**, **e-pošta**; v slangu: *meil*, *majl*) môže byť:
*elektronický list, súhrn elektronických listov alebo súhrn softvéru počítača na výmenu (zasielanie, prijímanie) elektronických listov, alebo metóda na takúto výmenu elektronických listov, alebo samotná táto výmena elektronických listov, pozri e-mail
*skôr neodborne: lokálna poštová schránka
*skôr neodborne: e-mailová adresa

**E-mail** (iné názvy: **email**, **elektronická pošta**, **e-pošta**) môže byť aj: v minulosti telekomunikačná služba, v rámci ktorej bol list napísaný na formulári optoelektronicky premenený na elektronický signál, ktorý bol diaľkovou prenosovou technikou prenesený do určeného miesta, tam znova premenený do písanej podoby a tak doručený adresátovi, pozri e-mail (vytlačená pošta) 

## Referencie
Miroslava Kernová

Mgr. **Miroslava Kernová**, rod. **Horobová** je slovenská mediálna analytička, podnikateľka, blogerka a (bývalá) novinárka. Je bývalou manželkou novinára *[[Denník N|Denníka N]]* Mira Kerna.

Absolvovala vysokoškolské štúdium estetiky a histórie. Pôvodne pracovala ako redaktorka vnútorného spravodajstva denníka *[[SME]]* a od roku 2010 do januára 2012 bola redaktorkou spravodajského portálu *Mediálne.sk* so zameraním na médiá, ktorý prevádzkuje vydavateľstvom Trend Holding. V januári 2012 začala písať príspevky venujúce sa monitoringu médií na blog *omediach.blog.sme.sk*, ktorý sa po niekoľkých mesiacoch vyvinul do podoby spravodajského portálu *O médiách.com*. V priebehu troch rokov vo svojej čítanosti predbehol blog Gabriela Šipoša *Slovak Press Watch*, ktorý vznikol v roku 2002 ako prvý slovenský blog, resp. mimovládnym projektom na monitoring médií. Podľa publicistu Mariana Jaslovského sa jej *„blog a portál O médiách.com* [...] *rýchlo stáli rešpektovanou reflexiou slovenskej mediálnej scény“*. Za svoj portál bola ocenená prvým miestom v prvej kategórii súťaže E-žena roka 2012.

V rokoch 20122016 podnikala formou živnosti, 23. mája 2016 založila obchodnú spoločnosť Miramedia, s. r. o., prostredníctvom ktorej prevádzkuje portál *O médiách.com*.

## Poznámky


## Referencie

Kategória:Slovenskí novinári
Kategória:SME
I Think Bad Thoughts (film)

***I Think Bad Thoughts*** je americký krátky neo-noirový film o kanadskom rockovom triu Danko Jones. Bol režírovaný Jasonom a Joshom Diamondovými a vyšiel 15. marca 2011. Film je zároveň aj videoklipom rovnomennej skladby, ktorá je poslednou z trilógie hudobných videí albumu *[[Below the Belt (Danko Jones)|Below the Belt]]*. Dej sa nakrúcal v meste Los Angeles v Kalifornii.

## Dej

Počas rozhovoru Johna s Wattom príde ku baru Danko,  
ktorý je podozrievavý voči neďaleko sediacej žene. Zoberie Johna a podídu k nej s otázkou, čo je zač. Povie im, že pozná niekoho, kto sa s nimi chce stretnúť a majú s ním veľa spoločného. Dovedie ich k nákladiaku, kde stretnú Doriana. Dan je zakonzervovaný v schránke a jediné, čo ho odtiaľ môže zachrániť, je nájdenie prívesku s nano technológiou, ktorý Dorian vďaka ním potrebuje získať. Danko spolu s Johnom, Jenou a Dorianom sa spoja, vyzbroja zbraňami a podľa plánu sa budú snažiť získať prívesok. Medzitým má prívesok na krku pán Crowley (Art Hsu), ktorého v idúcom aute na okraji cesty zastaví detektív (Jason Trost). Neskôr má pán Crowley obchodné jednanie s Frankom v 
limuzíne odstavenej na ropnom poli. Počas akcie v budove, pri ktorej Dorian zozadu pristaví svoj nákladiak, bola Jena Mouseom a Frankom chytená a násilím naložená do kufra auta. Danko s Johnom a detektívom prenasledujú ich auto, až kým neprídu do domu, kde sa všetci sa stretnú v jednej miestnosti. Nasledoval ich tiež Dorian s nákladiakom. Frank drží Jenu pod krkom a všetci po sebe zazerajú. Odrazu medzi nich vojde Dorian a akonáhle dá Jene znamenie, tá sa vytrhne Frankovi uštedrením niekoľkých rán do brucha. Strhnú sa nepokoje. Doriana bežiaceho k nákladiaku schytí Mouse a strhne sa medzi nimi bitka. Danko získa prívesok, ktorý vypadol pánovi Crowleymu, dostane sa do nákladiaku a Dorian, ktorý sa mu snaží pomôcť s oslobodením Dana, je Mousom bodnutý nožom do brucha. Dankovi sa podarí Dana vyslobodiť, ten skočí ihneď po Mouseovi a zrazí ho k zemi. Dej končí zdvíhaním zraneného Doriana do zadnej časti nákladiaku.

## Obsadenie

* Danko Jones ako on sám
* John Calabrese ako on sám
* Dan Cornelius ako on sám
* Ralph Macchio ako Dr. Lee Dorian
* Elijah Wood ako Mouse, nájomný vrah
* Jena Malonová ako Jena, Dorianova asistentka
* Frank Drank ako Frank
* Art Hsu ako pán Crowley
* Mike Watt ako Watt
* Jason Trost ako detektív

## Referencie

## Externé odkazy
* 

Kategória:Filmy z 2011
Kategória:Krátkometrážne filmy
Kategória:Danko Jones
Kategória:Filmy podľa názvu